ผู้ปิดทองหลังพระ
"ผู้ปิดทองหลังพระ" เป็นหนึ่งในบทเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) ที่จัดทำขึ้นเนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ขับร้องโดยวงคาราบาว ประพันธ์โดย ยืนยง โอภากุล (แอ๊ด คาราบาว) ศิลปินแห่งชาติ สาขาศิลปะการแสดง พ.ศ. 2556 โดยยืนยงอัญเชิญพระปรมาภิไธยเต็มของรัชกาลที่ 9 ขณะทรงพระชนม์ มาประพันธ์เป็นเพลง เพื่อให้ประชาชนจดจำพระนามเต็มของพระองค์ได้มากขึ้น เพลงนี้ถูกบรรจุไว้ในอัลบั้ม กำลังใจคาราบาว 30 ปี ที่วางจำหน่ายเมื่อปี พ.ศ. 2554 โดยอยู่ในลำดับที่ 2 ของอัลบั้ม ต่อมาเพลงนี้ถูกใช้เป็นชื่อของอัลบั้มเดียวกันในคอลเลกชันพิเศษที่วางจำหน่ายในต้นปีถัดมา (พ.ศ. 2555)
้เป็นชื่อของอัลบั้มเดียวกันในคอลเลกชันพิเศษที่วางจำหน่ายในต้นปีถัดมา (พ.ศ. 2555) ซึ่งเพิ่มเพลงที่วงคาราบาวแต่งขึ้นใหม่ในช่วงอุทกภัยในประเทศไทย พ.ศ. 2554 เข้าไปด้วยอีก 3 เพลง โดยอัลบั้มนี้ได้สลับเอาเพลงนี้ขึ้นมาอยู่ในลำดับที่ 1 แทน
ที่มา
เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ยืนยง โอภากุล (แอ๊ด คาราบาว) ต้องการจัดทำบทเพลงเฉลิมพระเกียรติในโอกาสดังกล่าวขึ้น จึงหารือกับนายกองเอก ดิสธร วัชโรทัย รองเลขาธิการพระราชวัง และประธานกรรมการบริหารมูลนิธิราชประชานุเคราะห์ ในพระบรมราชูปถัมภ์ในขณะนั้น ซึ่งดิสธรต้องการให้ยืนยงอัญเชิญพระปรมาภิไธยเต็มของรัชกาลที่ 9 ในขณะนั้น คือ "พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร" (ก่อนที่พระบาทสมเด็จพระวชิรเกล้าเจ้าอยู่หัวจะเฉลิมพระปรมาภิไธยพระบรมอัฐิให้ใหม่ในช่วงพระราชพิธีบรมราชาภิเษก พุทธ
เจ้าอยู่หัวจะเฉลิมพระปรมาภิไธยพระบรมอัฐิให้ใหม่ในช่วงพระราชพิธีบรมราชาภิเษก พุทธศักราช 2562 ว่า "พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร") มาประพันธ์เป็นบทเพลงเฉลิมพระเกียรติ เพื่อให้ประชาชนจดจำพระนามเต็มของพระองค์ได้มากขึ้น เพราะในขณะนั้น คนที่จดจำพระนามเต็มของพระองค์ได้ยังมีจำนวนน้อย
ยืนยงใช้เวลาประพันธ์เพลง "ผู้ปิดทองหลังพระ" รวมทั้งการตรวจทาน แก้ไขเนื้อหา และปรับดนตรี ทั้งหมด 1 วัน โดยวางเนื้อหาของเพลงให้ไล่เรียงไปตามลำดับจากพระราชกรณียกิจของพระบาทสมเด็จพระมหาภูมิพลอดุลยเดชมหาราช บรมนาถบพิตร และการทรงงานหนักของพระองค์เพื่อประชาชน แล้วมาสรุปรวมที่พระปรมาภิไธยเต็มของพระองค์ในท่อนหลัก จากนั้นจึงส่งเพลงฉบับเดโมให้ดิสธรนำขึ้นทูลเกล้าฯ ถวายให้พระองค์ทรงสดับในเบื้องต้น ซึ่งพระองค์พระราชทานคำแนะนำ พร้อมทรงพระนิพนธ์แก้ไขคำร้องบางส่วนให้ด้วย เนื่องจากทรงมองว่า คำร้องตอนหนึ่งในฉบับแรกที่ยืนยงประพันธ์ไว้ว่า "65 พรรษา ที่ทำเพื่อประชาชน" นั้นไม่ถูกต้อง เพราะระยะเวลาการครองราชย์ต้องระบุเป็น 'ปี' ส่วน 'พรรษา' นั้นจะใช้สำหรับระบุพระชนมพ
ราะระยะเวลาการครองราชย์ต้องระบุเป็น 'ปี' ส่วน 'พรรษา' นั้นจะใช้สำหรับระบุพระชนมพรรษาหรืออายุ พระองค์จึงทรงพระนิพนธ์แก้ไขเป็นคำว่า "65 ปี" หลังใช้เวลาแก้ไขเพิ่มเติมเพลงนี้อีกประมาณ 3 เดือน พระองค์จึงพระราชทานพระบรมราชานุญาตให้เผยแพร่เพลงนี้ต่อสาธารณะได้ พร้อมทั้งมีพระราชดำรัสผ่านดิสธรเป็นการชื่นชมยืนยงว่า "แอ๊ดคาราบาว เก่งมากที่นำชื่อเรามาใส่ในเนื้อเพลงได้"
การนำไปใช้
มิวสิกวิดีโอเพลง "ผู้ปิดทองหลังพระ" ถูกเผยแพร่ครั้งแรกเมื่อวันที่ 19 มีนาคม พ.ศ. 2554 สำหรับเปิดคอนเสิร์ต คาราบาว เวโลโดรม รีเทิร์น ณ เวลอโดรม ศูนย์กีฬาหัวหมาก ซึ่งเป็นคอนเสิร์ตเริ่มต้นของมหกรรมดนตรี 30 ปี คาราบาว

เมืองพัทยา ใช้เพลง "ผู้ปิดทองหลังพระ" เป็นเพลงหลักประจำโครงการ กึกก้องร้องพระนาม เพื่อให้ประชาชนร่วมกันขับร้องพระนามเต็มของพระบาทสมเด็จพระมหาภูมิพลอดุลยเดชมหาราช บรมนาถบพิตร ในขณะนั้น โดยจะบันทึกเป็นภาพยนตร์เพลง เพื่อนำขึ้นทูลเกล้าฯ ถวายให้พระองค์ทอดพระเนตรต่อไป โดยเพลงในฉบับนี้มีการเรียบเรียงดนตรีใหม่ ด้วยการเพิ่มเสียงออร์เคสตราและดนตรีไทยเข้าไปด้วย
ต่อมาเมื่อวันที่ 25 พฤษภาคม พ.ศ. 2555 ยืนยง โอภากุล ได้ขับร้องเพลง "ผู้ปิดทองหลังพระ" ถวายต่อพระพักตร์พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ขณะเสด็จพระราชดำเนินมาถวายราชสักการะพระราชานุสาวรีย์สมเด็จพระสุริโยทัย ณ ทุ่งมะขามหย่อง อำเภอพระนครศรีอยุธยา จังหวัดพระนครศรีอยุธยา

รางวัล

|-
| 2555
| เพชรในเพลง 2555
| การขับร้องเพลงดีเด่นด้านภาษาไทย ประเภทผู้ขับร้องเพลงไทยสากลชาย
|

ดูเพิ่ม
* พระบาทสมเด็จพระมหาภูมิพลอดุลยเดชมหาราช บรมนาถบพิตร
** พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554
* คาราบาว
** กำลังใจคาราบาว 30 ปี

อ้างอิง

แหล่งข้อมูลอื่น
*